CELEX: 62011TN0668
Language: sk
Date: 2011-12-30 00:00:00
Title: Vec T-668/11: Žaloba podaná 30. decembra 2011 — VIP Car Solutions/Parlament

14.4.2012   
            
            
               SK
            
            
               Úradný vestník Európskej únie
            
            
               C 109/14
            
         Žaloba podaná 30. decembra 2011 — VIP Car Solutions/Parlament
   (Vec T-668/11)
   2012/C 109/33
   Jazyk konania: francúzština
   
      Účastníci konania
   
   
      Žalobkyňa: VIP Car Solutions SARL (Hoenheim, Francúzsko) (v zastúpení: G. Welzer, advokát)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zaviazal Európsky parlament na zaplatenie sumy 1 408 000 eur spoločnosti SARL VIP CAR SOLUTIONS,
            
         
               —
            
            
               zaviazal Európsky parlament na náhradu trov konania.
            
         
      Dôvody a hlavné tvrdenia
   
   Žalobkyňa podáva návrh na náhradu majetkovej a nemajetkovej škody, ktorá jej, ako tvrdí, vznikla v dôsledku rozhodnutia Parlamentu z 24. januára 2007 o zamietnutí jej ponuky podanej v rámci konania o verejnom obstarávaní týkajúceho sa dopravy členov Európskeho parlamentu v osobných motorových vozidlách a minibusoch so šoférom počas zasadnutí v Štrasburgu (č. PE/2006/06/UTD/1) (1). Toto rozhodnutie bolo zrušené rozsudkom Súdu prvého stupňa z 20. mája 2009 vydaným vo veci T-89/07, VIP Car Solutions/Parlament (2).
   Na podporu svojej žaloby žalobkyňa uvádza tieto pochybenia Parlamentu, ktoré spôsobili škodu:
   
               —
            
            
               porušenie povinnosti oznámiť cenu ponúknutú úspešným uchádzačom,
            
         
               —
            
            
               porušenie povinnosti odôvodnenia, keďže Parlament neposkytol žiadnu informáciu týkajúcu sa vlastností a výhod spojených s vybranou ponukou, ako aj
            
         
               —
            
            
               zjavne nesprávne posúdenie, keďže Parlament nezaložil svoje rozhodnutie o odmietnutí na kritériách výberu a kritériách na zadanie zákazky, ktoré boli vopred definované v dokumentoch o verejnom obstarávaní.
            
         
      (1)  Ú. v. EÚ 2006/S, 177-187988.
   
      (2)  Zb. s. II-1403.